Marele Premiu al Spaniei va fi în nocturnă: "Cea mai bună experiență în Formula 1 din lume"
Orașul Madrid va înlocui Barcelona ca gazdă a Marelui Premiu al Spaniei începând cu anul 2026, circuitul având o lungime de 5,47 km.
Marele Premiu al Spaniei de la Madrid, din 2026, va avea loc în nocturnă
Organizatorii din capitala Spaniei vor să revină în forță în Formula 1, după o pauză de 45 de ani. Concret, ei au început să se documenteze pentru a găzdui cursa în nocturnă.
În acest sens, o delegație a noului Mare Premiu s-a deplasat la Jeddah, în Arabia Saudită, cursă care de când a intrat în F1, acum 3 ani, organizează numai astfel de curse.
Spaniolii și-au luat notițe cu fiecare detaliu al Circuitului stradal Corniche, dar și în ceea ce privește nevoile specifice ale publicul, zonele VIP sau logistica pentru instalarea unui padoc pentru 20 de echipe (car să găzduiască și echipe din F2 și F3).
Este o provocare foarte solicitantă, în care trebuie luate în calcul inclusiv cablajele, conexiunile electrice, locul unde vor sta jurnaliștii sau cateringul necesar pentru cei care vor lucra în săptămâna respectivă.
Circuitul de la Madrid va fi primul urban din Europa cu o cursă în nocturnă
Dacă lucrurile vor fi puse la punct, Madrid va fi primul circuit urban din Europa cu o cursă în nocturnă.
"Madrid va fi cea mai bună experiență de Formula 1 din lume" au transmis, entuziasmați, organizatorii. Circuitul va oferi o curbă fără precedent în istoria Marelui Circ, plus o înclinare între 28 și 30 de grade.
În alcătuirea bugetului vor fi luate în calcul inclusiv instalarea luminilor de urgență și a generatoarelor pentru cei 5,47 km ai curcuitului. Organizatorii vor ca respectiva cursă să aibă loc în septembrie.
Nu a fost dezvăluit numele promotorul, dar publicația Marca scrie că totul pare să indice o asociere între Ifema (centrul expoziţional în jurul căruia se va alerga) și Camera de Comerț din Madrid.
Vor fi demarate discuții cu Liberty Media F1 și Ocesa, din Mexic. Această țară organizează și ea curse în nocturnă, Mexico City fiind premiat de mai multe ori drept cel mai bun Mare Premiu al sezonului.